Bezdrôtové slúchadlá WH-CH700N s potlačením hluku
Bezdrôtové slúchadlá s potlačením hluku WH-CH700N sú stvorené na dlhé počúvanie v pohybe. Jedným stlačením tlačidla aktivujete technológiu potlačenia okolitého hluku s umelou inteligenciou, ktorá sa prispôsobuje podľa vášho okolia a potláča nežiaduci hluk pri cestovaní.
Počúvajte svoju obľúbenú hudbu bez káblov a nežiaduceho hluku na pozadí vďaka digitálnemu potlačeniu hluku.
Technológia potlačenia okolitého hluku s umelou inteligenciou (AINC) analyzuje zvuk na pozadí a optimalizuje výkon slúchadiel v lietadlách alebo iných hlučných prostrediach. Aktivujete ju jednoduchým stlačením a podržaním tlačidla NC na slúchadlách.
Vďaka technológii NFC™ (Near Field Communication) je komplikované nastavovanie minulosťou. Stačí sa vybratými zariadeniami s technológiou NFC™ dotknúť značky N, nadviazať rýchle a bezproblémové spojenie a potom prenášať obsah cez pripojenie Bluetooth®. Nemáte technológiu NFC™? Žiadny problém. Stále sa môžete pripojiť manuálne pomocou ponuky nastavení zariadenia.
Počúvajte hudbu celý deň. Zabudovaná lítium-iónová batéria poskytuje výdrž až 35 hodín (v závislosti od nastavenia hudby) a je nabíjateľná cez port USB. Vďaka rýchlemu nabíjaniu získate za 10 minút nabíjania až 60 minút prehrávania.
Doprajte si lepší zážitok z hudby vďaka 40 mm kupolovitým budičom, ktoré ponúkajú hlboké basy a široký frekvenčný rozsah.
Zvýšte kvalitu komprimovaných hudobných súborov. Pri kompresii pôvodných hudobných súborov sa strácajú vysokofrekvenčné prvky hudby, ktoré vašim obľúbeným skladbám dodávajú detailný a bohatý zvuk. Technológia Digital Sound Enhancement Engine (DSEE) tieto prvky obnovuje a vytvára tak verný zvuk vo vysokej kvalite, ktorý je bližší originálnej nahrávke.
Vylaďte si slúchadlá na zvuk presne podľa svojich predstáv s bezplatnou aplikáciou Sony | Headphones Connect pre systémy Android a iOS. Vďaka širokej škále predvolieb a prispôsobiteľných nastavení ekvalizéra si zo smartfónu môžete upraviť úrovne zvuku a režimy digitálneho zvukového poľa. Technológia Virtual Phones (VPT) napodobňuje rôzne štýly zvuku, ako sú napríklad vonkajšie pódium, klub, hala alebo aréna.
Po zložení sú slúchadlové mušle ploché, takže sa dajú jednoducho vložiť do kufra alebo tašky a môžete ich bezpečne prenášať všade, kam pôjdete.
Pokračujte v počúvaní aj po vybití batérie. S použitím dodávaného kábla môžete počúvať kedykoľvek alebo predĺžiť počúvanie v režime potlačenia okolitého hluku až na 50 hodín.